Robert Erhardt

Robert Erhardt (28. mai / 9. juuni 1874 Riia – 10. jaanuar 1941 Berliin) oli baltisakslasest Läti ettevõtja ja poliitik. Ta oli detsembrist 1907 Vene keisririigi III Riigiduuma liige.

Ta õppis Riia Polütehnikumis ja Dresdeni Polütehnilises Instituudis, hiljem täiendas end Münchenis, Berliinis ja Tübingenis ning oli pankur.

16. detsembril 1907 sai ta (äsja surnud Erwin Moritzi asemel) Vene keisririigi III Riigiduuma liikmeks (Liivimaa kubermangust). Duumas olles kuulus oktobristide fraktsiooni. Ta oli riikliku tulude ja kulude nimekirja täitmise komisjoni liige ja eelarvekomisjoni sekretär, samuti kuulus ta finants- ja tööküsimuste komisjoni.

Pärast Veebruarirevolutsiooni tervitas ta riigiduumat ja Ajutist Valitsust telegrammiga Voronežist.

Pärast Läti Vabariigi väljakuulutamist oli ta 14. juulist 1919 kuni 14. märtsini 1920 Läti Ajutise Valitsuse rahandusminister.

1939. aastal põgenes ta Saksamaale. Ta suri 10. jaanuaril 1941 Berliinis.

Kategooria:Läti poliitikud
Kategooria:Rahandusministrid
Kategooria:Venemaa keisririigi III Riigiduuma liikmed
Kategooria:Läti ettevõtjad
Kategooria:Sündinud 1874
Kategooria:Surnud 1941